**ตัวชี้วัดที่ ๕๒ ร้อยละของ อสม. ที่ได้รับการพัฒนาศักยภาพเป็น อสม. เชี่ยวชาญ ไม่น้อยกว่าร้อยละ ๔๘**

|  |  |  |
| --- | --- | --- |
| **ตัวชี้วัด** | **เกณฑ์** | **ผลการดำเนินงาน** |
| ๕๒ |  ร้อยละของ อสม. ที่ได้รับการพัฒนาศักยภาพเป็น อสม. เชี่ยวชาญ (ไม่น้อยกว่า ๔๘) | ≥ ร้อยละ๔๘ | ๔๘.๐๐ |
| A | จำนวน อสม.ที่ได้รับการพัฒนาศักยภาพนับสะสมจากปี ๒๕๕๕ |   | ๔๕๗ |
| B | จำนวน อสม.เป้าหมาย |   | ๙๓๔ |

**สถานการณ์**

 อาสาสมัครสาธารณสุขประจำหมู่บ้าน ( อสม. ) เป็นพลังจิตอาสากลุ่มใหญ่ที่มีส่วนช่วยพัฒนาด้านสุขภาพมากกว่า ๓๐ ปี มีส่วนทำให้ประเทศไทยมีการเฝ้าระวังสุขภาพของชุมชนที่มีประสิทธิภาพ และมีมาตรการทางสังคมของชุมชนที่ช่วยปรับเปลี่ยนพฤติกรรมของประชาชนได้เป็นอย่างดี ปัจจุบันอำเภอเมืองภูเก็ต มีอาสาสมัครสาธารณสุข ปฏิบัติงานอยู่ในระบบจำนวน ๙๓๕ คน ซึ่งได้รับการอบรมโดยเจ้าหน้าที่สาธารณสุขของแต่ละพื้นที่ ตามหลักสูตรเนื้อหาและรูปแบบมาตรฐานที่กระทรวงสาธารณสุขกำหนดตามหลักสูตรมาตรฐานปี ๒๕๕๐ และมีการออกระเบียบกระทรวงสาธารณสุขเกี่ยวกับอาสาสมัครสาธารณสุขที่ชัดเจน เมื่อวันที่ ๒๐ มีนาคม ๒๕๕๔ อาสาสมัครสาธารณสุขที่ขึ้นทะเบียนในระบบปัจจุบัน จึงมีระดับความรู้ด้านสุขภาพ และเนื้อหาองค์ความรู้ที่มีความแตกต่างกันหลากหลาย และทบทวนความรู้ใหม่ ๆ ตามยุคสมัยในการที่จะให้ อาสาสมัครปฏิบัติตามภารกิจที่เป็นนโยบายสำคัญที่จะให้ขับเคลื่อนพร้อมกันด้วยรูปแบบ และวิธีการเดียวกัน เพื่อให้การดูแลสุขภาพแก่ประชาชนได้อย่างทั่วถึงทุกกลุ่มเป้าหมาย ได้อย่างมีประสิทธิภาพจึงได้มีการส่งเสริมการปฏิบัติงานของ อสม. และได้พัฒนาบทบาท อสม. ทั้งในเรื่องคุณภาพและมาตรฐานการทำงาน โดยเน้นการทำงานสุขภาพเชิงรุก ด้านการเฝ้าระวัง ป้องกันและการส่งเสริมสุขภาพ ลดการเจ็บป่วย ลดภาระการใช้จ่ายด้านการรักษาพยาบาล และเพื่อให้ อสม. เป็นผู้นำในการขับเคลื่อนการดำเนินงานการจัดการสุขภาพของชุมชน การจัดทำแผนสุขภาพชุมชน และเชื่อมประสานบทบาทโรงพยาบาลส่งเสริมสุขภาพตำบล เพื่อสนับสนุนให้ประชาชนเกิดการเรียนรู้และเพิ่มความสามารถดูแลสุขภาพตนเอง ทั้งในระดับบุคคล ครอบครัวและชุมชน

 **ผลการดำเนินงานสุขภาพภาคประชาชน ปี ๒๕๕๖**

 ปัจจุบันอำเภอเมืองภูเก็ตมีอาสาสมัครสาธารณสุขประจำหมู่บ้านที่ขึ้นทะเบียนปฏิบัติงานในระบบทั้งหมด รวม ๙๓๕ คน ครอบคลุมทั้ง ๗ ตำบล โดยในปี ๒๕๕๖ นี้ คปสอ.อำเภอเมืองภูเก็ต ได้รับการสนับสนุนงบประมาณจากกรมสนับสนุนบริการสุขภาพ ได้ดำเนินการพัฒนาศักยภาพ อสม. จำนวน ๒๔๘ คน ตามหลักสูตรการอบรม อสม.เชี่ยวชาญ ๑๐ สาขา จำนวน ๑๙๒ คน และหลักสูตร อสม.นักจัดการสุขภาพ จำนวน ๕๖ คน โดยส่งเสริมให้อาสาสมัครสาธารณสุข มีความรอบรู้และพัฒนาขีดความสามารถให้มีทักษะในสิ่งที่จะปฏิบัติ รู้วิธี รู้หลักการที่ถูกต้อง และมีความพร้อม ไหวพริบในการแก้ไขสถานการณ์เฉพาะหน้า มุ่งสู่การปรับเปลี่ยนพฤติกรรมสุขภาพของประชาชน และมีพร้อมที่จะเป็น อสม.เชี่ยวชาญ และ อสม.นักจัดการสุขภาพได้อย่างแท้จริง

**ผลการดำเนินงานพัฒนาศักยภาพอาสาสมัครสาธารณสุขปี ๒๕๕๕ – ๒๕๕๖**

|  |  |  |  |  |
| --- | --- | --- | --- | --- |
| **อำเภอ** | **จำนวน** **อสม.ทั้งหมด** | **ผลการดำเนินงาน** **ปี ๒๕๕๕** | **ผลการดำเนินงาน** **ปี ๒๕๕๖** | **รวม ปี ๒๕๕๕ – ๒๕๕๖** |
| อสม.เชี่ยวชาญ | อสม.นักจัดการสุขภาพ | รวมผลการอบรม | ร้อยละ |
| เมือง | ๙๓๕ | ๓๐๕ | ๑๙๒ | ๕๖ | ๕๕๓ | ๕๙.๑๔ |

ในปี ๒๕๕๖ อำเภอเมืองภูเก็ตได้ส่งอาสาสมัครสาธารณสุขเข้ารับการคัดเลือกเป็นอาสาสมัครสาธารณสุขดีเด่นดังนี้

๑.นางวิชชุดา สินทะเล อสม.ตำบลราไวย์

ได้เข้ารับการคัดเลือกเป็น อสม.ดีเด่นสาขานมแม่สายใยรักแห่งครอบครัวระดับภาคใต้

๒.นางอุษา สุขประเสริฐ อสม.ตำบลวิชิต

ได้รับการคัดเลือกเป็น อสม.ดีเด่นสาขาการจัดการสุขภาพชุมชนระดับเขตบริการสาธารณสุขที่ ๑๑

๓. นายพิมล เตียวนะ อสม.ตำบลตลาดใหญ่

ได้รับการคัดเลือกเป็น อสม.ดีเด่นสาขาคุ้มครองผู้บริโภคระดับจังหวัด

๔. นางสาวลัดดา รู้คุณ อสม.ตำบลวิชิต

ได้รับการคัดเลือกเป็น อสม.ดีเด่นสาขาเฝ้าระวัง ป้องกัน และควบคุมโรคติดต่อระดับจังหวัด